LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2010 M. SAUSIO 29 D. ĮSAKYMO NR. 1K-022 „DĖL VYKDYMO ATASKAITŲ“ PAKEITIMO

2022 m. kovo 2 d. Nr. 1K-73

Vilnius

1. P a k e i č i u Lietuvos Respublikos finansų ministro 2010 m. sausio 29 d. įsakymą Nr. 1K-022 „Dėl vykdymo ataskaitų“:

1.1. Pakeičiu preambulę ir ją išdėstau taip:

„Vadovaudamasi Lietuvos Respublikos strateginio valdymo įstatymo 3 straipsnio 27 dalimi, Lietuvos Respublikos biudžeto sandaros įstatymo 35 straipsnio 5 dalimi, 36 straipsnio 4 dalimi, Lietuvos Respublikos viešojo sektoriaus atskaitomybės įstatymo 29 straipsnio 2 dalimi, Lietuvos Respublikos valstybės skolos įstatymo 11 straipsnio 1 dalimi, Rezervinio (stabilizavimo) fondo nuostatų, patvirtintų Lietuvos Respublikos Seimo 2002 m. gegužės 30 d. nutarimu Nr. IX-912 „Dėl Rezervinio (stabilizavimo) fondo nuostatų patvirtinimo“, 20 punktu ir Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 45 punktu:“.

1.2. Pripažįstu netekusiu galios 1.2.3 papunktį.

1.3. Pakeičiu 1.2.7 papunktį ir jį išdėstau taip:

„1.2.7. Biudžetinių įstaigų pajamų įmokų į valstybės biudžetą, ir kitų lėšų, įstatymais, Lietuvos Respublikos Vyriausybės nutarimais ir kitais teisės aktais skiriamų programoms finansuoti, panaudojimo 20__ m. gruodžio 31 d. ataskaita (Nr. 7);“.

1.4. Pakeičiu 1.2.10 papunktį ir jį išdėstau taip:

„1.2.10. Valstybės investicijų programos vykdymo 20__ m. gruodžio 31 d. ataskaita (Nr. 10);“.

1.5. Pakeičiu nurodytu įsakymu patvirtintas Valstybės biudžeto ir suvestinio savivaldybių biudžetų vykdymo ataskaitų rinkinių sudarymo taisykles:

1.5.1. Pakeičiu 2 punktą ir jį išdėstau taip:

„2. Taisyklėse vartojamos sąvokos suprantamos taip, kaip jos apibrėžtos Lietuvos Respublikos biudžeto sandaros įstatyme, Lietuvos Respublikos strateginio valdymo įstatyme ir Lietuvos Respublikos viešojo sektoriaus atskaitomybės įstatyme.“

1.5.2. Pakeičiu 7 punktą ir jį išdėstau taip:

„7.	I ketvirčio, pusmečio, devynių mėnesių valstybės biudžeto vykdymo ataskaitų rinkinys rengiamas užpildant įsakymo, kuriuo patvirtintos šios Taisyklės, 1.2.1, 1.2.2, 1.2.4 ir 1.2.5 papunkčiais patvirtintas ataskaitų formas.“

1.5.3. Pakeičiu 8 punktą ir jį išdėstau taip:

„8. Prie pusmečio valstybės biudžeto vykdymo ataskaitų rinkinio pridedama valstybės biudžeto vykdymo ataskaitų aiškinamojo rašto santrauka, kurioje turi būti pateikti duomenys apie pajamų ir išlaidų plano vykdymą, informacija apie valstybės biudžeto išlaidų plano vykdymą pagal valstybės veiklos sritis, programas ir finansavimo šaltinius, ir informacija apie asignavimų nepanaudojimo priežastis ir atitinkamų metų pažangos lėšų nepanaudojimo priežastis.“

1.5.4. Pakeičiu 14 punktą ir jį išdėstau taip:

„14. Suvestinis savivaldybių biudžetų vykdymo ataskaitų rinkinys rengiamas užpildant įsakymo, kuriuo patvirtintos šios Taisyklės, 1.3 papunkčiu patvirtintas suvestinio savivaldybių biudžetų vykdymo ataskaitų rinkinio ataskaitų formas, remiantis savivaldybių duomenimis, pateiktais vadovaujantis Lietuvos Respublikos finansų ministro 2011 m. lapkričio 11 d. įsakymu Nr. 1K-361 „Dėl Savivaldybės biudžeto vykdymo ataskaitų rinkinio teikimo Finansų ministerijai taisyklių ir ataskaitų formų patvirtinimo“.“

1.6. Pakeičiu nurodytu įsakymu patvirtintą Lietuvos Respublikos valstybės biudžeto išlaidų plano vykdymo 20__ m. ____ d. ataskaitos formą (Nr. 2) ir ją išdėstau nauja redakcija (pridedama).

1.7. Pakeičiu nurodytu įsakymu patvirtintą Lietuvos Respublikos valstybės biudžeto išlaidų plano vykdymo 20__ m. ____ d. ataskaitos (pagal valstybės funkcijas) formą (Nr. 4) ir ją išdėstau nauja redakcija (pridedama).

1.8. Pakeičiu nurodytu įsakymu patvirtintą Lietuvos Respublikos Vyriausybės rezervo panaudojimo 20_ m. gruodžio 31 d. ataskaitos formą (Nr. 6) ir ją išdėstau nauja redakcija (pridedama).

1.9. Pakeičiu nurodytu įsakymu patvirtintą Biudžetinių įstaigų pajamų įmokų į valstybės biudžetą, valstybės biudžeto pajamų iš mokesčių dalies ir kitų lėšų, įstatymais ir kitais teisės aktais skiriamų programoms finansuoti, panaudojimo 20__ m. gruodžio 31 d. ataskaitos formą (Nr. 7) ir ją išdėstau nauja redakcija (pridedama).

1.10. Pakeičiu nurodytu įsakymu patvirtintą Valstybės investicijų programos vykdymo 20__ m. gruodžio 31 d. ataskaitos (pagal investavimo sritis) formą (Nr. 10) ir ją išdėstau nauja redakcija (pridedama).

1.11. Pakeičiu nurodytu įsakymu patvirtintą Lietuvos Respublikos valstybės biudžeto vykdymo ataskaitų aiškinamojo rašto formą (Nr. AR) ir ją išdėstau nauja redakcija (pridedama).

2. Nustatau, kad šis įsakymas taikomas rengiant ataskaitas už 2022 metus ir vėlesnius ataskaitinius laikotarpius.

Finansų ministrė	Gintarė Skaistė